पदोन्नति के लिए सोजत में राजस्व अधिकारियों ने सौंपा ज्ञापन
सोजत| राजस्थानतहसीलदार सेवा परिषद वरिष्ठ के बैनर तले मंगलवार को विभाग में लम्बे समय से रुकी हुई पदोन्नतियों के विरोध में आगामी 23 मार्च से अनिश्चित कालीन धरने पर जाने की बात को ज्ञापन के माध्यम से अवगत कराया। तहसीलदार सत्यनारायण वर्मा नायब तहसीलदार चुन्नीलाल मीणा की अगुवाई में एसडीएम मुकेश चौधरी को मुख्यमंत्री के नाम सौंपे ज्ञापन में बताया कि राजस्व विभाग ने वर्ष 2013 से पदोन्नतियां बंद पड़ी हैं, इससे भारतीय संविधान में प्रदत्त समता के अधिकारों का हनन हो रहा हैं। राज्य में राजस्व सेवा के सैकड़ों पद खाली हैं, लेकिन पिछले करीब 5 साल से पदोन्नति हुई ही नहीं हैं। इसकी मांग को लेकर कई बार परिषद द्वारा सरकार को इस बारे में अवगत कराया गया। लेकिन कोई सुनवाई नहीं हो रही। उन्होंने ज्ञापन में चेतावनी दी कि 23 मार्च से पहले अगर डीपीसी का गठन नहीं होता तो वे इस तारीख के बाद धरने पर बैठ कर अनशन करेंगे। इस मौके नायब तहसीलदार बगड़ी ढलाराम, आफिस कानूनगो मोहम्मद रफीक, भू अभिलेख निरीक्षक हनुवंतसिंह, घीसाराम, बचनाराम, प्रेमचंद, गोविंदसिंह, पटवारी, श्यामदास वैष्णव, लक्ष्मीचन्द, सोहनलाल, अमरचन्द, कमलेश कुमार, राजूसिंह, हिमांशु लखावत, नरपतसिंह, गजेन्द्रसिंह सहित कई जने उपस्थित थे।
hin_Deva hin_Deva